EkBass/fiwiki-20250220-pages-articles huggingface dataset:
Arenaria muralis

Arenaria muralis on suomuarhojen (Arenaria) sukuun ja kohokkikasvien heimoon kuuluva kasvilaji. Tieteellisen nimen sille antoi ensimmäisenä Johann Heinrich Friedrich Link. Sillä ei ole alalajeja. == Levinneisyysalue == * Kreikka == Lähteet == == Kirjallisuutta == * muralis Luokka:Käyttäjän PtmBot luomat artikkelit kokeiluajo
Gentianella scarlatinostriata

Gentianella scarlatinostriata on ripsikatkeroiden (Gentianella) sukuun ja katkerokasvien (Gentianaceae) heimoon kuuluva kasvilaji. Tieteellisen nimen sille antoi ensimmäisenä Ernest Friedrich Gilg. Sillä ei ole alalajeja. == Levinneisyysalue == * Peru == Lähteet == == Kirjallisuutta == * Luokka:Ripsikatkerot Luokka:Käyttäjän PtmBot luomat artikkelit kokeiluajo
Vuoripartanielu

Vuoripartanielu (Mimulopsis alpina) on partanielujen (Mimulopsis) sukuun ja akanttikasvien heimoon kuuluva kasvilaji.Suomen Lajitietokeskus: Vuoripartanielu – Mimulopsis alpina Tieteellisen nimen sille on antanut Emilio Chiovenda vuonna 1935. Vuoripartanielu on pensasmainen ruohokasvi, joka kasvaa enintään kolme metriä korkeaksi. Se esiintyy luonnossa 2000–3300 metrin korkeudessa merenpinnasta ikivihreissä vuoristometsissä, -pensaikoissa ja bambumetsissä. == Levinneisyys == Vuoripartanielu esiintyy itäisessä Afrikassa Kenian, Malawin, Tansanian ja Ugandan alueilla. == Lähteet == == Aiheesta muualla == * Pinkka, Lajintuntemuksen oppimisympäristö: Vuoripartanielu (Mimulopsis alpina) (kuvalinkki) Luokka:Partanielut Luokka:Käyttäjän PtmBot luomat artikkelit kokeiluajo
Hieracium arduum

Hieracium arduum on asterikasvien (Asteraceae) heimoon ja ukonkeltanoiden (Hieracium) sukuun kuuluva kasvilaji. Tieteellisen nimen sille antoi ensimmäisenä Andreas Notø. Sillä ei ole alalajeja. Hieracium arduum kasvaa luonnonvaraisena Norjassa. == Lähteet == == Kirjallisuutta == * arduum Luokka:Käyttäjän PtmBot luomat artikkelit kokeiluajo
Calea jamaicensis

Calea jamaicensis on Calea-sukuun ja asterikasvien (Asteraceae) heimoon kuuluva kasvilaji. Tieteellisen nimen sille antoi ensimmäisenä Carl von Linné. Sillä ei ole alalajeja. Calea jamaicensis kasvaa luonnonvaraisena Väli- Amerikassa ja Karibian saaristossa sekä Etelä-Amerikan pohjoisosissa Ecuadorissa, Kolumbiassa ja Venezuelassa. == Lähteet == == Kirjallisuutta == * j Luokka:Käyttäjän PtmBot luomat artikkelit kokeiluajo
Pourouma hirsutipetiolata

Pourouma hirsutipetiolata on Pourouma-sukuun ja nokkoskasvien (Urticaceae) heimoon kuuluva putkilokasvilaji. Se jaetaan kahteen alalajiin: subsp. hirsutipetiolata ja subsp. hispida. == Levinneisyys == Pourouma hirsutipetiolata kasvaa Etelä-Amerikassa Kolumbiassa Andeilla ja Magdalena- joen laaksossa. == Lähteet == == Kirjallisuutta == * Luokka:Pourouma Luokka:Käyttäjän PtmBot luomat artikkelit kokeiluajo
Erigeron chrysopsidis

Erigeron chrysopsidis on kallioisten (Erigeron) sukuun ja asterikasvien heimoon kuuluva monivuotinen ruohovartinen kasvilaji. Tieteellisen nimen sille on antanut Asa Gray vuonna 1884. Laji jaetaan kahteen muunnokseen: E. chrysopsidis var. austiniae (Greene) G.L.Nesom ja E. chrysopsidis var. brevifolius Piper. Muunnos austiniae on luokiteltu myös eri lajiksi Erigeron austiniae Greene. == Levinneisyys == Erigeron chrysopsidis kasvaa luonnonvaraisena Yhdysvaltojen länsiosassa Idahon, Kalifornian, Nevadan, Oregonin ja Washingtonin alueella. == Lähteet == == Aiheesta muualla == * * chrysopsidis Luokka:Käyttäjän PtmBot luomat artikkelit kokeiluajo
Mughiphantes occultus

Mughiphantes occultus on Mughiphantes-sukuun ja riippuhämähäkit-heimoon (Linyphiidae) kuuluva eläinlaji. Tieteellisen nimen sille antoi ensimmäisenä Tanasevitch vuonna 1987. Sillä ei ole alalajeja. == Levinneisyysalue == * Nepal == Lähteet == == Kirjallisuutta == * Luokka:Mughiphantes Luokka:Käyttäjän PtmBot luomat artikkelit kokeiluajo
Cangoderces milani

Cangoderces milani on Cangoderces-sukuun ja Telemidae-heimoon kuuluva eläinlaji. Tieteellisen nimen sille antoi ensimmäisenä Wang ja Li vuonna 2011. Sillä ei ole alalajeja. == Levinneisyysalue == * Kamerun == Lähteet == == Kirjallisuutta == * Luokka:Cangoderces Luokka:Käyttäjän PtmBot luomat artikkelit kokeiluajo
Angiopteris helferiana

Angiopteris helferiana on Angiopteris-sukuun ja Marattiaceae-heimoon kuuluva kasvilaji. Tieteellisen nimen sille antoi ensimmäisenä Karel Presl. Sillä ei ole alalajeja. == Levinneisyysalue == * Bangladesh * Bhutan * Intia * Kiina * Länsi-Bengali * Myanmar * Nepal * Pakistan * Sri Lanka * Thaimaa == Lähteet == h Luokka:Käyttäjän PtmBot luomat artikkelit kokeiluajo
Sun Tiantian

Sun Tiantian (; s. 12. lokakuuta 1981 Zhengzhou, Henan, Kiina) on kiinalainen uransa lopettanut oikeakätinen tennispelaaja. Hän saavutti kesäolympialaisissa 2004 naisten nelinpelin kultaa parinaan kiinalainen Li Ting. Sun Tiantian on myös edustanut maataan Fed Cupissa. == Lähteet == Luokka:Kiinalaiset tennispelaajat Luokka:Kiinalaiset olympiavoittajat Luokka:Kiinalaiset olympiamitalistit Luokka:Vuonna 1981 syntyneet Luokka:Elävät henkilöt
Nene (joki)

Nene (myös Nen) on noin 145 kilometriä pitkä joki, joka virtaa Itä-Midlandsin alueella Englannissa ja laskee Pohjanmereen. Se on Yhdistyneen kuningaskunnan kymmenenneksi pisin joki. Joki saa alkunsa Northamptonshiren alueella sijaitsevalta Arbury Hilliltä, josta se virtaa liitukiviylänköä pitkin kohti koillista. Se ohittaa leveässä laaksossa Northamptonin ja Oundlen kaupungit ja etenee Peterboroughin alueelle. Sieltä se virtaa the Fensin kuivatetulle marskimaalle, missä se ohittaa Wisbechin kaupungin. Lopulta se laskee vetensä the Washin matalaan merenlahteen Pohjanmeressä. Nenejoessa on sulkuja Northamptonin kaupunkiin asti. Useita sivujokia sen yläjuoksulla on padottu pieniksi tekojärviksi, joista saadaan talousvettä lähistön kaupunkeihin. == Lähteet == Luokka:Cambridgeshiren joet Luokka:Lincolnshiren joet Luokka:Norfolkin joet Luokka:Northamptonshiren joet
Hilkka Kemppi

Hilkka Kemppi (s. 19. toukokuuta 1988 Asikkala) on suomalainen keskustan kansanedustaja Päijät-Hämeestä. Hän on toiminut Asikkalan kunnanvaltuuston puheenjohtajana kuntavaaleista 2017 alkaen. Koulutukseltaan Kemppi on taiteen maisteri ja restonomi. Syyskuussa 2023 Kemppi valittiin puolueensa varapuheenjohtajaksi. == Koulutus ja työura == Kemppi valmistui ylioppilaaksi Vääksyn yhteiskoulusta vuonna 2007, restonomiksi Hämeen ammattikorkeakoulusta 2010 ja taiteen maisteriksi (TAM) Lapin yliopistosta 2016. Kemppi on taiteen ja yhteiskuntaopin opettaja. Vuosina 2017–2018 Kemppi työskenteli Päijät- Hämeen lapsi- ja perhepalveluiden muutosohjelman asiantuntijana (LAPE) ja vuosina 2018–2019 Päijät-Hämeen liitossa sote- ja maakuntauudistuksen tiedolla johtamisen valmistelijana. Kemppi on työskennellyt aikaisemmin myös eduskunta- avustajana ja tehnyt opettajan sijaisuuksia. == Yksityiselämä == Kemppi meni elokuussa 2022 naimisiin lakimies Micke Karin kanssa. Pariskunnalla on kaksi lasta. == Poliittinen toiminta == Eduskuntavaalit Eduskuntavaalit Eduskuntavaalit Eduskuntavaalit Eduskuntavaalit Vuosi Vaalipiiri Äänet Tulos 2015 Häme 2 472 ei valittu 2019 Häme 3 601 valittiin 2023 Häme 5 312 valittiin Kuntavaalit Kuntavaalit Kuntavaalit Kuntavaalit Kuntavaalit Vuosi Kunta Äänet Tulos 2017 Asikkala 263 valittiin 2021 Asikkala 438 valittiin === Toiminta nuorisojärjestöissä ja opiskelijaliikkeessä === Hilkka Kemppi toimi Keskustaopiskelijoiden puheenjohtajana vuonna 2015 ja Keskustanuorten puheenjohtajana 2015–2017. Ennen poliittisten nuorisojärjestöjen puheenjohtajuuksia hän toimi aktiivisesti opiskelijaliikkeessä vaikuttaen Lapin yliopiston ylioppilaskunnan (LYY) hallituksessa 2013 ja Suomen ylioppilaskuntien liiton (SYL) hallituksessa vuonna 2014. Vuosina 2015–2019 Hilkka Kemppi toimi Valtion nuorisoneuvoston puheenjohtajana. === Kuntavaikuttaminen === Hilkka Kemppi valittiin Asikkalan kunnanvaltuustoon vuoden 2017 kuntavaaleissa, jonka jälkeen hän on toiminut Asikkalan kunnanvaltuuston puheenjohtajana. Kuntaliitto valitsi Kempin Vuoden valtuutetuksi 2019. Kilpailun avulla Kuntaliitto haluaa kiinnittää huomiota paikallisdemokratian merkitykseen ja nostaa esiin kuntien luottamushenkilöiden tekemää tärkeää työtä. === Työ kansanedustajana === Kemppi oli ehdolla eduskuntavaaleissa 2015. Hän sai noin 2 500 ääntä eikä tullut valituksi. Vuoden 2019 eduskuntavaaleissa Kemppi sai noin 3 600 ääntä ja tuli valituksi. Hän ohitti keskustan pitkäaikaisen kansanedustajan, puolueen varapuheenjohtajan sekä entisen ministerin Juha Rehulan, pudottaen tämän keskustan ainoalta paikalta Hämeen vaalipiirissä. Kemppi toimii eduskunnan sivistysvaliokunnan ja perustuslakivaliokunnan jäsenenä sekä talousvaliokunnan varajäsenenä. Hän on Itsenäisyyden juhlavuoden lastensäätiön ITLAn valtuuskunnan jäsen ja Pohjoismaiden neuvoston Suomen valtuuskunnan sekä Euroopan neuvoston Suomen valtuuskunnan varajäsen. == Lähteet == Luokka:Nykyiset kansanedustajat Luokka:Suomen Keskustan poliitikot Luokka:Hämeen vaalipiiri Luokka:Päijät-Hämeen aluevaltuutetut Luokka:Keskustanuorten puheenjohtajat Luokka:Asikkalan kunnanvaltuutetut Luokka:Vuonna 1988 syntyneet Luokka:Elävät henkilöt
Jenna Simula

Jenna Simula (s. 13. syyskuuta 1989 Oulu) on suomalainen perussuomalaisia edustava poliitikko, joka on toiminut kansanedustajana Oulun vaalipiiristä vuodesta 2019. Hän on maa- ja metsätalousvaliokunnan puheenjohtaja. == Koulutus ja työura == Simula on alkuperäiseltä koulutukseltaan ylioppilas vuodelta 2008. Hän on valmistunut myös eläintenhoitajaksi. Lisäksi hän on tradenomi ja suorittanut myös alan yamk-opintoja. Ennen kansanedustajan uraa hän toimi kahdeksan vuotta kansanedustaja Olli Immosen avustajana. == Politiikka == Simula oli ehdolla eduskuntavaaleissa 2015 muttei tullut valituksi. Sittemmin hänet on valittu Oulun kaupunginvaltuustoon ja maakuntavaltuutetuksi. Simula on toiminut myös Perussuomalaisten nuorten varapuheenjohtajana. Simula tuli valituksi vuonna 2019 eduskuntaan 9 197 äänellä. Hän oli myös kansallismielisen yhdistyksen Suomen Sisun kirjuri vuoteen 2020 saakka. Vuonna 2020 Simula valittiin puolueen uuden nuorisojärjestön Perussuomalaisen Nuorison ensimmäiseksi puheenjohtajaksi.https://www.hs.fi/politiikka/art-2000006428704.html Eduskuntavaaleissa 2023 Simula valittiin toiselle kaudelleen 9 481 äänellä.Jenna Simulan 2023 vaalitulos Simula on Ruutikankaan ampumaurheilukeskusta ylläpitävän Ruutikunnat oy:n hallituksen puheenjohtaja. == Näkemyksiä == Simulan vaalislogan oli ”On kotiinpalautusten aika”. Hän onkin pitänyt maahanmuuttokysymyksiä vahvasti esillä vaalikampanjassaan. Vaalikoneen mukaan Simula ei kannata ilmastonmuutoksen torjumista, jos se aiheuttaa suomalaisille kohtuuttomia kustannuksia. Hän kannattaa myös menojen leikkauksia mieluummin kuin verojen kiristyksiä. Simula kannattaa eutanasian sallimista ja vastustaa translain uudistamista. Hän on ilmoittanut kannattavansa perinteisiä arvoja ja koviakin keinoja järjestyksen ylläpitämiseen. Simula on kertonut ajavansa myös nuorille parempia tulevaisuudennäkymiä ja maaseudun elinvoiman tukemista. == Lähteet == ==Aiheesta muualla== * Luokka:Nykyiset kansanedustajat Luokka:Perussuomalaiset poliitikot Luokka:Perussuomalaisen Nuorison puheenjohtajat Luokka:Oulun kaupunginvaltuutetut Luokka:Oulun vaalipiiri Luokka:Vuonna 1989 syntyneet Luokka:Elävät henkilöt Luokka:Pohjois-Pohjanmaan aluevaltuutetut
Abbasanta

Abbasanta () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 2 729 asukasta (vuonna 2016) ja sen pinta-ala on 39,85 neliökilometriä. Se sijaitsee 315 metrin korkeudella merenpinnan yläpuolella. == Lähteet == == Aiheesta muualla == Luokka:Oristanon maakunnan kunnat
Aggius

Aggius () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 504 asukasta (vuonna 2016) ja sen pinta- ala on 86,31 neliökilometriä. Se sijaitsee 514 metrin korkeudella merenpinnan yläpuolella. == Lähteet == == Aiheesta muualla == Luokka:Sassarin maakunnan kunnat
Aglientu

Aglientu () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 171 asukasta (vuonna 2016) ja sen pinta- ala on 148,19 neliökilometriä. Se sijaitsee 420 metrin korkeudella merenpinnan yläpuolella. == Lähteet == == Aiheesta muualla == Luokka:Sassarin maakunnan kunnat
Aidomaggiore

Aidomaggiore () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 451 asukasta (vuonna 2016) ja sen pinta-ala on 41,21 neliökilometriä. Se sijaitsee 250 metrin korkeudella merenpinnan yläpuolella. == Lähteet == == Aiheesta muualla == Luokka:Oristanon maakunnan kunnat
Alà dei Sardi

Alà dei Sardi () on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 879 asukasta (vuonna 2016) ja sen pinta-ala on 197,99 neliökilometriä. Se sijaitsee 663 metrin korkeudella merenpinnan yläpuolella. == Lähteet == == Aiheesta muualla == Luokka:Sassarin maakunnan kunnat
Albagiara

Albagiara () on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 263 asukasta (vuonna 2016) ja sen pinta-ala on 8,87 neliökilometriä. Se sijaitsee 215 metrin korkeudella merenpinnan yläpuolella. == Lähteet == == Aiheesta muualla == Luokka:Oristanon maakunnan kunnat
Elli Parkkari

Elli Parkkari (o.s. Kumpulainen, 12. tammikuuta 1907 Maaninka – 12. helmikuuta 2001 Helsinki)Maunulan uurnalehto, kortteli 35, rivi 9, hauta 190 oli suomalainen puoluevirkailija, joka 1930-luvulla oli yksi maanalaisen Suomen Kommunistisen Puolueen johtavista organisaattoreista. Korkeaan asemaan SKP:n hierarkiassa noussut Parkkari vastasi muun muassa puolueen salakielisestä kirjeenvaihdosta sekä toimi kaaderi- ja valistusjaostoissa. Vuodet 1938–1944 hän oli vankilassa, ja työskenteli sotavuosien jälkeen muun muassa Kansan Sivistystyön Liiton opintosihteerinä. == Elämä == Maaningan pitäjän Tuovilahden kylässä syntyneen Parkkarin vanhemmat olivat Kiuruvedeltä kotoisin olleet seppä Aukusti Kumpulainen ja Greta Sofia Kukkonen. Hän kävi kolme luokkaa kansakoulua, mutta isän saaman aivohalvauksen vuoksi joutui aloittamaan työnteon jo kymmenvuotiaana. Parin vuoden kuluttua Parkkari muutti palvelijattareksi Helsinkiin ja lähti 14-vuotiaana mukaan ammattiyhdistysliikkeen toimintaan. Myöhemmin hän työskenteli muun muassa kenkä- ja huonekalutehtaalla sekä lehtimyyjänä. Vuosina 1929–1930 Parkkari kävi yksivuotisen kauppakoulun iltakurssin. Hän oli aktiivisesti mukana Sosialidemokraattiseen nuorisoliiton ja Kommunistisen nuorisoliiton toiminnassa. Vuonna 1930 Parkkari valittiin Kommunistisen Nuorisoliiton keskuskomiteaan ja samalla hän pääsi myös SKP:n jäseneksi. Talvella 1931 Parkkarista tuli puolueen kokopäivätoiminen työntekijä, kun hän otti vastuulleen salakirjoittajan tehtävät. Niihin kuului muun muassa SKP:n Moskovassa toimineen ulkomaanosaston ja Kominternin kanssa käydyn kirjeenvaihdon koodaaminen. Periaatteellisista syistä hän ei kuitenkaan suostunut ottamaan palkkaa, vaan jatkoi edelleen myös päivätyössä. Etsivän keskuspoliisin päästyä Parkkarin jäljille hän pakeni maaliskuussa 1932 Tukholman kautta Neuvostoliittoon. Hän työskenteli aluksi huonekalutehtaalla, ja opiskeli myöhemmin Leningradin Lännen vähemmistökansallisuuksien yliopistossa sekä Moskovan Lenin-koulussa peitenimellä ”Anna Lauren”. Joulukuussa 1936 Parkkari palasi Suomeen ja organisoi nuorisotyötä eri puolilla maata. Keväästä 1937 lähtien hän työskenteli Helsingissä Heteka Oy:ssä, kunnes marraskuussa 1938 joutui EK:n pidättämäksi Tauno Taivaisen ilmiantojen johdosta. Parkkari sai neljän vuoden pituisen vankeustuomion, jonka jälkeen hänet pidettiin turvasäilössä jatkosodan loppuun syyskuuhun 1944 saakka. Vankilasta vapauduttuaan Parkkari jatkoi toimintaa laillistetussa SKP:ssä työskennellen aluksi toimittajana puolueen äänenkannattajassa Kommunistissa. Keväällä 1946 hän siirtyi SKP:n valistusjaoston kirjeopistoon, josta pian syntyi Sirola-opisto. Vuosina 1964–1972 Parkkari työskenteli Kansan Sivistystyön Liitossa muun muassa opintosihteerinä. Eläkevuosinaan hän jatkoi järjestötehtävissä vielä 75-vuotiaaksi saakka. == Perhe == Elli Parkkarin puoliso oli SKP:n aktiivi Nestori Parkkari. Heidän poikansa on kirjailija ja toimittaja Jukka Parkkari. == Lähteet == == Aiheesta muualla == * Luokka:SKP:ssä (1918–1990) vaikuttaneet henkilöt Luokka:Vuonna 1907 syntyneet Luokka:Vuonna 2001 kuolleet
Irma Taavitsainen

Irma Aini Johanna Taavitsainen (o.s. Turunen; s. 25. tammikuuta 1946 Helsinki) on suomalainen filosofian tohtori ja Helsingin yliopiston englantilaisen filologian emeritaprofessori. Turunen tuli ylioppilaaksi Tyttönormaalilyseosta (1965). Hän opiskeli Helsingin yliopistossa, ja valmistui sieltä filosofian kandidaatiksi (1971), maisteriksi (1973), lisensiaatiksi (1980) ja tohtoriksi (1988). Hänen englanninkielinen väitöskirjansa (1988) oli otsikoitu Middle English lunaries : a study of the genre. Suomalaisen Tiedeakatemian jäsen Taavitsainen on ollut vuodesta 2004. ==Lähteet== Luokka:Vuonna 1946 syntyneet Luokka:Elävät henkilöt Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit
Bella Forsgrén

Bella Asha Maria Belaynesh Forsgrén (s. 10. helmikuuta 1992 Addis Abeba, Etiopia) on suomalainen poliitikko, joka valittiin kansanedustajaksi vuoden 2019 eduskuntavaaleissa vihreiden edustajana Keski-Suomen vaalipiiristä. Forsgrén on myös Jyväskylän kaupunginvaltuutettu. Forsgrén on Suomen ensimmäinen mustaihoinen naiskansanedustaja. == Elämä == Etiopiassa syntynyt Forsgrén adoptoitiin Suomeen kolmevuotiaana. Hän vietti lapsuutensa Äänekosken Hietaman kylässä kahdeksanlapsisessa perheessä. Forsgrénin sisaruksista viisi on adoptoitu. Hänen isänsä työskenteli Äänekosken paperitehtaalla ja äitinsä oli kotiäitinä. Hän on saanut kristillisen kasvatuksen. Kirjoitettuaan ylioppilaaksi Äänekosken lukiosta Forsgrén aloitti yhteiskuntapolitiikan opinnot Jyväskylän yliopistossa ja lähti myös mukaan opiskelijapolitiikkaan. Jyväskylän kaupunginvaltuustoon hänet valittiin vuoden 2017 kuntavaaleissa, joissa Forsgrén sai 1 279 ääntä. Vuoden 2018 seurakuntavaaleissa Forsgrén valittiin Jyväskylän kirkkovaltuustoon. Eduskuntavaaleissa 2019 hän sai 4 351 ääntä tullen valituksi kansanedustajaksi. Eduskuntavaaleissa 2023 Forsgrén uusi paikkansa saaden 5 787 ääntä. Forsgren oli ehdokkaana vuoden 2019 europarlamenttivaaleissa, sai 5 131 ääntä mutta ei tullut valituksi. Forsgren on ollut kesäkuusta 2023 vihreiden varapuheenjohtaja. == Kansanedustajana == Toimielinjäsenyydet ja tehtävät: * Perustuslakivaliokunta (jäsen) 18.06.2019– * Hallintovaliokunta (varajäsen) 03.04.2020– * Sosiaali- ja terveysvaliokunta (varajäsen) 18.06.2019– * Työelämä- ja tasa-arvovaliokunta (jäsen) 18.06.2019– * Kansaneläkelaitoksen valtuutetut (jäsen) 18.06.2019– * Suuri valiokunta (varajäsen) 02.05.2019–17.06.2019 * Lakivaliokunta (varajäsen) 02.05.2019–17.06.2019 * Tulevaisuusvaliokunta (Varapuheenjohtaja) 02.05.2019–17.06.2019 == Poliittiset näkemykset == Forsgrénin esillä pitämiä teemoja ovat muun muassa koulutus ja nuoret, ilmastonmuutos ja esimerkiksi vanhustenhuolto. Forsgrén on feministi, ja hänen mukaansa kansanedustajista vähintään puolet pitäisi olla naisia. == Lähteet == == Aiheesta muualla == * Luokka:Nykyiset kansanedustajat Luokka:Vihreän liiton poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Suomalaiset feministit Luokka:Vuonna 1992 syntyneet Luokka:Elävät henkilöt Luokka:Keski-Suomen aluevaltuutetut
Papu Haro

Papu Elena Haro (s. 1963 Tapiola, Espoo) on suomalainen kuvataiteilija ja laulaja. Haro tunnetaan Papu ja Pojat -yhtyeen solistina, jonka hitti ”Helle” soi radiossa vuonna 1983. Häneltä on myös lähtöisin idea J. Karjalaisen kappaleeseen ”Apinaorkesteri”. Haro oli 1980-luvun alussa J. Karjalaisen avopuoliso. He muuttivat yhteen vuonna 1980. Noihin aikoihin Haro piirsi sympaattisen kuvan apinasta, josta J. Karjalainen innostui tekemään laulun, joka päätyi hänen debyyttialbumilleen J. Karjalainen ja Mustat lasit. Sävellys on Karjalaisen, sanat ovat Haron ja Karjalaisen yhdessä kirjoittamat. Tätä ennen he tekivät yhdessä singlen nimellä Talkin’ Machine Needles. Sen a-puolen kappale ”Leatni” löytyy nykyään Youtubesta. Muutaman vuoden kuluttua Karjalainen ehdotti Harolle, että tämä voisi laulaa hänen levyiltään yli jääneitä kappaleita. Kappaleesta ”Helle” tulikin hitti vuonna 1983. Taustalla soittivat J. Karjalainen ja Mustat Lasit -yhtyeen muusikot Karjalaista lukuun ottamatta. Kappale päätyi Suomi soi 2 -kokoelmalle. Kokonainen albumi julkaistiin vasta vuonna 1990. Se jäi kuitenkin yhtyeen ainoaksi. Haro on piirtänyt ja maalannut taideteoksia, kuvittanut levyjen kansia, tehnyt vartalomaalauksia, suunnitellut bändien logoja sekä kirjoittanut biisejä ja runoja. Vuodesta 2013 lähtien Haron taidetta on voinut nähdä helsinkiläisissä ravintoloissa ja kahviloissa. Vuonna 2018 Otava julkaisi häneltä lastenkirjan Apinaorkesterin maailmankiertue. Laulajana Haro ei ole juuri esiintynyt. Vuonna 2014 hän esiintyi Tavastia-klubilla Mitja Tuuralan 50-vuotisjuhlakonsertissa. Tuurala oli yksi Papun pojista. ==Näyttelyitä== *Belle epoque – Keijujen aikaan, 5.–30.9.2017 (Cafe Fleuriste). *Mille Fiori, 1 000 kukkaa 31.10.–14.11.2016 (Onda). ==Lähteet== Luokka:Suomalaiset rocklaulajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1963 syntyneet Luokka:Elävät henkilöt
Kristian Sheikki Laakso

Kristian Sheikki Laakso (s. Kristian Veli Laakso; 23. syyskuuta 1968 Helsinki) on suomalainen poliitikko ja perussuomalaisten kansanedustaja. == Politiikka == Laakso oli ensi kertaa ehdolla itsenäisyyspuolueen listoilla vuoden 2015 eduskuntavaaleissa. Hän sai 1 159 ääntä eikä tullut valituksi. Vuoden 2017 kuntavaaleissa hän oli Suur-Kouvolan sitoutumattomien listalla, sai 572 ääntä ja tuli valituksi Kouvolan valtuustoon. Helmikuussa 2018 Laakso liittyi Kouvolan seudun Perussuomalaisten paikallisyhdistykseen. Hän luopui omasta aloitteestaan Kouvolan rakennus- ja ympäristölautakunnan jäsenyydestä, koska katsoi paikan kuuluvan edelleen sitoutumattomille. Laakso sai vuoden 2019 eduskuntavaaleissa 5 647 ääntä ja tuli valituksi eduskuntaan. Vuoden 2023 eduskuntavaaleissa hän sai 7635 ääntä ja tuli valituksi toiselle kaudelle. Laakso oli joulukuun alussa 2024 aikeissa osallistua äärioikeistolaisena pidettyyn 612-soihtukulkueeseen presidentin itsenäisyyspäinvastaanoton sijasta mutta perui päätöksen sen saaman huomion vuoksi: ”Osallistumiseni on saanut mediassa omituiset mittasuhteet.” Asiaan otti kriittisesti kantaa muun muassa pääministeri Petteri Orpo. Puolueen puheenjohtaja Riikka Purra oli puolustanut aiemmin osallistumispäätöstä.Topias Peltonen, Sheikki Laakso ei osallistukaan 612-kulkueeseen, Yle.fi, uutiset 2.12.2024, viitattu 2.12.2024 == Yksityiselämä == Laakso muutti nimensä virallisesti Kristian Sheikki Laaksoksi 1990-luvulla. Hän sai ”Sheikki”-lempinimensä työskennellessään teini-ikäisenä huoltoaseman bensapoikana. Laakso on toiminut yrittäjänä kierrätysalalla. Hänen aikaisempi yrityksensä ajautui konkurssiin, ja sen seurauksena hänellä on 84 ulosottomerkintää ja perittäviä saatavia 219 000€. Laakso on voittanut romurallin Suomen-mestaruuden vuonna 1994 ja järjestää edelleenkin romurallitapahtumia. Laakso ilmoitti vuonna 2023 hakevansa avioeroa vaimonsa kanssa. Heillä on kaksi yhteistä lasta ja molemmilla yksi lapsi aiemmista suhteistaan. Laakso on myös kahden lapsen isoisä. Laakso tuomittiin tammikuussa 2024 sakkoihin virkamiehen vastustamisesta. Tuomio oli 20 päiväsakkoa ja 40 euron rikosuhrimaksu, jotka hänen tuloillaan tekivät yhteensä 1540 euroa. Hän oli vastustanut poliiseja Kouvolassa 2. joulukuuta 2023. == Lähteet == * === Viitteet === Luokka:Nykyiset kansanedustajat Luokka:Perussuomalaiset poliitikot Luokka:Kouvolan kaupunginvaltuutetut Luokka:Kaakkois-Suomen vaalipiiri Luokka:Suomalaiset yrittäjät Luokka:Vuonna 1968 syntyneet Luokka:Elävät henkilöt Luokka:Kymenlaakson aluevaltuutetut
Hina Rabbani Khar

Hina Rabbani Khar on pakistanilainen poliitikko, joka toimi maansa ulkoministerinä 2011–2013. Hän veti edeltäjistään poikkeavaa ulkopoliittista linjaa korostamalla, että yhteistyö naapurien kuten Afganistanin ja Intian kanssa on tärkeää, kun taas riippuvaisuutta Yhdysvalloista pitää vähentää. Hän siirtyi sujuvasti kenraali Pervez Musharrafin ministeristä Asif Ali Zardarin johtamaan siviilihallitukseen. == Lähteet == == Aiheesta muualla == Luokka:Elävät henkilöt Luokka:Pakistanilaiset poliitikot Luokka:Syntymävuosi puuttuu Luokka:Ulkoministerit Luokka:Pakistanin ulkopolitiikka
TV Asahi

TV Asahi on japanilainen televisioyhtiö, joka perustettiin 1. marraskuuta 1957. TV Asahin pääkonttori sijaitsee Tokiossa. == Aiheesta muualla == * Virallinen sivusto Luokka:Japanilaiset televisiokanavat Luokka:Vuonna 1957 perustetut televisiokanavat Luokka:Japanilaiset televisioyhtiöt
Makefile

Makefile on make-ohjelman tekstimuotoinen määrittelytiedosto. Tiedosto sisältää yleensä ohjeet ohjelmointikielen kääntäjän ja sen apuohjelmien kuten linkkerin käyttöön, joilla lähdekoodista tuotetaan toimiva tietokoneohjelma tai kirjasto. Make ei ole sidottu ohjelmien kääntämiseen. Makefile voisi sisältää komennot esim. dokumenttien muotoiluun LaTeXilla tai MP3-tiedostojen tuottamiseen WAV-äänitiedostoista. Makefile-tiedoston rakenteelle on POSIX- määrittely, mutta historiallisesti on ollut eri versioita sekä uudelleensuunniteltuja vaihtoehtoja samasta konseptista. == Tiedoston rakenne == Tiedostossa kerrotaan kohde, joka halutaan tuottaa, sen vaatimat riippuvuudet ja tarvittavat komennot. kohde: riippuvuudet komennot Kohteina voi tyypillisesti olla all, joka suorittaa koko käännöksen, ja clean, joka siivoaa käännöksen aikana tuotetut väliaikaiset tiedostot kuten objektitiedostot poistamalla ne. Kohde voi riippua toisista kohteista, joilla on omat käännöskomennot. Esimerkiksi A:n käännös voi riippua B:n ja C:n kääntämisestä, joista B voi riippua taas D:n ja E:n kääntämisestä: A: B C cmd_A B: D E cmd_B Lisäksi tiedostossa voi olla muun muassa ympäristömuuttujien määrittelyjä toistuvien osien vähentämiseen. Esimerkiksi tyypillisesti käytettävän kääntäjän nimi asetetaan ympäristömuuttujaan `CC`, jotta sitä ei tarvitse toistaa tiedostossa. == Esimerkki == CC = cc LD = ld prog: foo.o bar.o $(LD) -o prog foo.o bar.o foo.o: foo.c $(CC) -c foo.c bar.o: bar.c $(CC) -c bar.c Esimerkissä kääntäjäohjelma asetetaan muuttujaan `CC`, linkkeriohjelma muuttujaan `LD`, joita käytetään käännösvaiheissa. Ohjelman kääntämiseen käytettävä kohde prog riippuu kahdesta objektitiedostosta, joiden kääntämiseen kerrotaan ohjeet omina kohteinaan. Objektitiedostot linkitetään toisiinsa riippuvien kohteiden kääntämisen jälkeen. Käännös esimerkkitapauksessa voidaan tehdä komentorivillä `make prog`, jonka jälkeen make-ohjelma kutsuu kerrottuja ohjelmia ehtojen mukaan. Tyypillisesti useiden lähdekooditiedostojen kanssa objektitiedostot ja lähdekooditiedostot kerrotaan listana, jolloin jokaiselle ei tarvitse toistaa ehtomäärittelyä erikseen. == Lähteet == * https://www.linux.fi/wiki/Makefile * http://www.cs.colby.edu/maxwell/courses/tutorials/maketutor/ * GNU Make manuaali === Viitteet === Luokka:Käännöstyökalut
Jan Karbaat

Jan Karbaat oli hollantilainen ihmisten keinohedelmöityslääkäri. 2 vuotta hänen kuolemansa jälkeen vuonna 2019 tehdyissä dna-testeissä varmistui, että Karbaat oli käyttänyt omaa spermaansa ainakin 49 lapsen siittämiseen vanhempien valitseman luovuttajan sijaan. Jan Karbaat johti lapsettomuusklinikkaa Rotterdamissa. Karbaatin väitetään väärentäneen rekistereitä ja kuvauksia siemennesteen luovuttajista. Klinikka suljettiin vuonna 2009. "Hedelmöityshoitoja saaneet naiset kertovat Algemeen Dagbladissa, että Karbaat saattoi poistua toiseen huoneeseen ja palata "tuoreen siemennesteen" kera." Karbaat kuoli 89-vuotiaana vuonna 2017. Karbaat oli kieltäytynyt testeistä. Karbaatin dna:ta otettiin talteen hänen kuolemansa jälkeen mutta tuolloin tuomioistuin päätti, että dna-testejä ei sallita. Muun muassa hammasharjasta otetut näytteet talletettiin lukkojen taakse. Vuoden 2019 helmikuussa hollantilainen tuomioistuin kuitenkin lopulta määräsi, että lapsilla ja vanhemmilla on oikeus tehdä dna-testit selvittääkseen, onko Karbaat lasten biologinen isä. == Lähteet == Luokka:Alankomaalaiset henkilöt
Clara Alm

Clara Alm (s. 10. syyskuuta 1996 Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa tällä hetkellä Mallbackens IF- seuraa. Alm siirtyi Mallbackensiin vuonna 2012. == Lähteet == Luokka:Ruotsalaiset jalkapalloilijat Luokka:Vuonna 1996 syntyneet Luokka:Elävät henkilöt
Erin Ambrose

Erin Ambrose (s. 30. huhtikuuta 1994 Newmarket, Ontario) on kanadalainen jääkiekkoilija, joka pelaa puolustajana. Hän on Kanadan maajoukkueen pelaajana voittanut maailmanmestaruuden vuosina 2021 ja 2022 ja saavuttanut hopeaa vuosina 2017 ja 2023 sekä pronssia vuonna 2019. Lisäksi hänellä on olympiakultaa Pekingin olympialaisista 2022. Hän voitti alle 18-vuotiaiden MM- kilpailuissa kultaa vuosina 2010 ja 2012 sekä saavutti hopeaa vuonna 2011. Vuoden 2012 kisoissa hänet valittiin parhaaksi puolustajaksi. Seuratasolla Ambrose edusti juniorivuosinaan PWHL-liigan Toronto Aerosia vuosina 2008–2012 ja tämän jälkeen Clarksonin yliopiston joukkuetta vuosina 2012–2016. Kauden 2016–2017 hän pelasi CWHL-joukkue Toronto Furiesissa ja siirtyi sitten saman liigan Les Canadiennes de Montréaliin. Kaudella 2018–2019 hänet valittiin CWHL-liigan parhaaksi puolustajaksi. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1994 syntyneet Luokka:Elävät henkilöt
Women in love – rakastavaisia

Women in love – rakastavaisia (tv-esityksessä Rakastavaisia, alkuperäisnimi Women in Love) on Ken Russellin ohjaama romanttinen draamaelokuva vuodelta 1969. D. H. Lawrencen romaaniin Rakastuneita naisia perustuvan brittielokuvan on käsikirjoittanut ja tuottanut Larry Kramer, ja sen pääosia näyttelevät Glenda Jackson, Jennie Linden, Alan Bates ja Oliver Reed. Viitattu 4.5.2021. == Juoni == 1920-luvun englantilaisessa kaivoskaupungissa eristäytyneen yläluokan ihmiset elävät aistiensa ja tunteidensa myllerryksessä. Tarinan toisena tapahtumapaikkana ovat Sveitsin Alpit. == Rooleissa == Lähde: == Vastaanotto == Glenda Jackson voitti roolistaan parhaan naispääosan Oscar- palkinnon, minkä lisäksi elokuva tuotti ehdokkuudet parhaasta alkuperäiskäsikirjoituksesta, ohjauksesta ja kuvauksesta. Brittiläisessä Bafta-palkintogaalassa elokuva sai 11 ehdokkuutta muttei voittanut yhdessäkään kategoriassa. Golden Globessa elokuva palkittiin parhaana ei- englanninkielisenä elokuvana, ja lisäksi Russell oli ehdolla ohjauksesta ja Jackson naispääosasta. Jotkut Lawrence-tutkijat kuten F. R. Leavis pitivät eroottisesti rohkeaa elokuvaa aikoinaan suorastaan häväistyksenä kirjailijan tekstille. Helsingin Sanomien kriitikko suhtautui elokuvaan jo tuoreeltaan suopeasti vuonna 1970, ja sen tv-esityksen alla 1983 Mikael Fränti kuvaili elokuvaa aistilliseksi ja eroottiseksi: ”Rakastavaisia on Russellin paras, hallituin ja sivistynein elokuva, jossa erinomainen näyttelijänelikko – – antaa kaikkensa peliin niin henkisesti kuin fyysisesti, väistelemättä tippaakaan edes rajuja seksikohtauksia.” The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * * ' * ' Luokka:Vuoden 1969 brittiläiset elokuvat Luokka:Brittiläiset romanttiset draamaelokuvat Luokka:Brittiläiset romaaneihin perustuvat elokuvat Luokka:Parhaan naispääosan Oscar-palkinnon saajat Luokka:Golden Globe -palkitut elokuvat
Bror Söderman

Bror Alvar Alfons Söderman (6. huhtikuuta 1934 Vaasa – 21. tammikuuta 2019 Espoo)Kuolinilmoitus, Helsingin Sanomat 16.2.2019, s. C 15 oli suomalainen arkkitehti. Söderman suunnitteli urallaan paljon rakennuksia. Niihin kuuluvat melkein sata taloa, joissa on yli 3 000 asuntoa. Hän suunnitteli lisäksi liikekeskuksia ja toimitiloja, muutamia golfkeskuksia sekä lukuisia pysäköintikeskuksia. == Lähteet == Luokka:Suomalaiset arkkitehdit Luokka:Vuonna 1934 syntyneet Luokka:Vuonna 2019 kuolleet
Beata Kollmats

Beata Kollmats (s. 6. heinäkuuta 1992 Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Damallsvenskan-joukkue Göteborgin paidassa. Kollmats käyttää pelinumeroa 3. == Lähteet == Luokka:Ruotsalaiset jalkapalloilijat Luokka:Vuonna 1992 syntyneet Luokka:Elävät henkilöt
Jaime Bourbonnais

Jaime Bourbonnais (s. 9. syyskuuta 1998 Mississauga, Ontario) on kanadalainen jääkiekkoilija, joka pelaa puolustajana. Hän on Kanadan maajoukkueen pelaajana voittanut maailmanmestaruuden vuonna 2021 sekä saavuttanut MM-hopeaa vuonna 2023 ja MM-pronssia vuonna 2019. Alle 18-vuotiaiden MM-kilpailuissa hän saavutti hopeaa vuonna 2016. Seuratasolla Bourbonnais edusti juniorivuosinaan PWHL-liigan Oakville Hornetsia vuosina 2013–2016. Tämän jälkeen hän on pelannut Cornellin yliopiston joukkueessa. Jaime Bourbonnais'n isoisä on jääkiekon olympia- ja MM-mitalisti Roger Bourbonnais. == Lähteet == Luokka:Kanadalaiset jääkiekkoilijat Luokka:Vuonna 1998 syntyneet Luokka:Elävät henkilöt
Näennäishorisontti

NäennäishorisonttiNäennäishorisontti on suomennos termistä apparent horizon (apparent = ilmeinen, näkyvä, silminnähtävä, selvä, näennäinen). () on mustan aukon rajapinta, jonka rajaamassa alueessa valo ei voi kulkea lainkaan ulospäin. Siitä käytetään myös nimitystä Marginal Outer Trapped Horizon (MOTS). Käsitteen on esitellyt Roger Penrose vuonna 1965.Gravitational collapse and space-time singularities Phys. Rev. Lett. 14, 57. Näennäishorisontti eroaa tapahtumahorisontista siten että sen rajaama alue sisältää aina mustan aukon ja sen olemassaolo ja sijainti on paikallisemmin ja rajallisessa ajassa todettavissa. Näennäishorisontti sijaitsee tapahtumahorisontin rajaamassa alueessa. Schwardshildin ja Kerrin mustissa aukoissa näennäishorisontti yhtyy tapahtumahorisonttiin, mikäli tapahtumahorisontin ulkopuolella on massaa niin horisontit eroavat siten, että tapahtumahorisontti laajenee ensin. Tapahtumahorisontin tulkinnoista on aiheutunut ristiriitaisuuksia, joista pääsemiseksi Stephen Hawking on pamfletissaan ”Information Preservation and Weather Forecasting for Black Holes” ehdottanut näennäishorisontin käyttöä. == Lähteet == Luokka:Mustat aukot
Micah Zandee-Hart

Micah Zandee-Hart (s. 13. tammikuuta 1997 Victoria, Brittiläinen Kolumbia) on kanadalainen jääkiekkoilija, joka pelaa puolustajana. Hän on Kanadan maajoukkueen pelaajana voittanut maailmanmestaruuden vuonna 2022 sekä saavuttanut MM-hopeaa vuonna 2023 ja MM-pronssia vuonna 2019. Pekingin olympialaisissa 2022 hän saavutti uransa ensimmäisen olympiakullan. Alle 18-vuotiaiden MM-kilpailuissa hän voitti kultaa vuonna 2014 sekä saavutti hopeaa vuonna 2015. Jälkimmäisellä kerralla hänet valittiin kisojen tähdistökentälliseen. Zandee-Hart pelasi vuosina 2015–2020 Cornellin yliopiston joukkueessa. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1997 syntyneet Luokka:Elävät henkilöt
Ruut Sjöblom

Ruut Sjöblom (s. 24. elokuuta 1976 Tuusula) on suomalainen kokoomusta edustava poliitikko sekä tutkija ja yrittäjä. Hän sai vuoden 2019 eduskuntavaaleissa Uudenmaan vaalipiirissä 4 518 ääntä ja tuli valituksi kansanedustajaksi. Lisäksi Sjöblom toimii kaudella 2017–2021 Tuusulan kunnanvaltuuston puheenjohtajana. Koulutukseltaan Sjöblom on teologi, ja lisäksi hän on toiminut sosiaalietiikan tutkijana Helsingin yliopistossa. Sjöblom on suorittanut akateemisen yrittäjätutkinnon Helsingin kauppakorkeakoulussa vuonna 2009 ja työskennellyt pitkään perheyrityksessään. Hänellä on myös toinen, sisaruksiensa kanssa perustama yritys. Ruut Sjöblom on entisen kansanedustajan Juhani Sjöblomin tytär. == Lähteet == == Aiheesta muualla == * *Ruut Sjöblomin kotisivut Luokka:Kansanedustajat Luokka:Kansallisen Kokoomuksen poliitikot Luokka:Tuusulan kunnanvaltuutetut Luokka:Uudenmaan vaalipiiri Luokka:Suomalaiset yrittäjät Luokka:Suomalaiset teologit Luokka:Suomalaiset yhteiskuntatieteilijät Luokka:Vuonna 1976 syntyneet Luokka:Elävät henkilöt
Anneli Andelén

Anneli Andelén (s. 21. kesäkuuta 1968 Älvsered, Ruotsi) on ruotsalainen entinen jalkapalloilija, pelipaikaltaan hyökkääjä. Andelén edusti urallaan Ruotsin naisten jalkapallomaajoukkuetta jalkapallon naisten maailmanmestaruuskilpailuissa 1991 ja 1995. MM-kilpailuissa hän pelasi yhteensä 88 ottelua tehden 37 maalia. Seuraurallaan Andelén edusti Japanin Suzuyo Shimizu FC Lovely Ladies-seuraa vuosina 1997–1998 sekä aiemmin Ruotsin Öxabäcks IF-seuraa vuosina 1983–1996. Pelaajauransa hän lopetti Göteborg FC:n paidassa. == Lähteet == Luokka:Ruotsalaiset jalkapalloilijat Luokka:Vuonna 1968 syntyneet Luokka:Elävät henkilöt
Loren Gabel

Loren Gabel (s. 24. heinäkuuta 1997 Kitchener, Ontario) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut MM-pronssia vuonna 2019. Seuratasolla Gabel edusti juniorivuosinaan PWHL-liigan KW Lady Rangersia, Toronto Aerosia ja Oakville Hornetsia. Vuodesta 2015 hän on pelannut Clarksonin yliopiston joukkueessa ja voittanut vuosina 2017 ja 2018 NCAA:n mestaruuden. == Lähteet == Luokka:Kanadalaiset jääkiekkoilijat Luokka:Vuonna 1997 syntyneet Luokka:Elävät henkilöt
Karin Holstius

Karin Onerva Holstius (20. huhtikuuta 1933 Helsinki – 27. maaliskuuta 2019 Helsinki) oli suomalainen taloustieteilijä ja professori. Holstius oli Suomen ensimmäinen kansainvälisen liiketoiminnan ja markkinoinnin naisprofessori. Hän työskenteli muun muassa lehtorina Svenska handelshögskolanissa 1965–1980 ja hoiti Lappeenrannan teknillisessä korkeakoulussa teollisuusyritysten kansainvälisen operaatioiden professuuria 1986–1991 ja Turun kauppakorkeakoulussa kansainvälisen liiketoiminnan professuuria 1991–1997. Hänen tieteellinen tuotantonsa käsittää satakunta julkaisua, muun muassa kuusi kirjaa. Eläkevuosinaan Holstius ohjasi ja tarkasti väitöskirjoja ja toimi vierailevana tutkijana aviomiehensä, professori Pentti Malaskan kanssa Rockefeller-säätiön Bellagio-keskuksessa. == Lähteet == * * * Karin Holstiuksen muistokirjoitus Helsingin Sanomissa. Luokka:Suomalaiset taloustieteilijät Luokka:Suomalaiset professorit Luokka:Turun kauppakorkeakoulun professorit Luokka:Vuonna 1933 syntyneet Luokka:Vuonna 2019 kuolleet
Frida Östberg

Frida Christina Östberg (s. 10. joulukuuta 1977 Örnsköldsvik, Ruotsi) on ruotsalainen entinen jalkapalloilija. Hän pelasi urallaan keskikenttäpelaajana. == Seuraura == Östberg on alkujaan Hägglunds IoFKn kasvatti. Hänen viimeinen seuransa oli Umeå IK, jossa hän pelasi Damallsvenskan-kaudella 2010. Östberg joutui lopettamaan uransa kyseisen kauden jälkeen raskauden vuoksi. == Maajoukkueura == Östberg debytoi Ruotsin naisten jalkapallomaajoukkueessa 13. toukokuuta 2001 ottelussa Norjaa vastaan. Marraskuussa 2008 hän ilmoitti lopettavansa maajoukkueuransa. Östberg pelasi maajoukkuetasolla yhteensä 78 ottelua, joissa teki 2 maalia. == Saavutukset == Vuonna 2008 pelatessaan Umeå IK:ssa hän voitti Damallsvenskanin mestaruuden. Samana vuonna hänet palkittiin parhaan naisjalkapalloilijan Diamantbollen- palkinnolla. == Lähteet == Luokka:Ruotsalaiset jalkapalloilijat Luokka:Vuonna 1977 syntyneet Luokka:Elävät henkilöt
BK Häcken (naiset)

BK Häcken, aiemmin Kopparbergs/Göteborg FC ja Göteborg FC, on naisten jalkapallojoukkue Göteborgista. Seura pelaa Ruotsin naisten korkeimmalla jalkapallon sarjatasolla Damallsvenskanissa ja voitti mestaruuden vuonna 2020. Sen aiempi pitkä nimi johtui sponsorisopimuksesta Kopparberg-panimon kanssa. Kopparbergs/Göteborg FC on perustettu vuonna 1970. Joulukuun 2020 lopulla seura ilmoitti lopettavansa edustusjoukkueen toiminnan Kopparberg-panimon lakattua tukemasta joukkuetta. Seura jatkoi kaudella 2021 nimellä BK Häcken. == Saavutukset == * Damallsvenskan: voitto 2020 * Naisten Svenska Cupen: voitto 2011 ja 2012 * Naisten Svenska Supercupen: voitto 2013 == Lähteet == Luokka:Göteborgin urheilu Luokka:Ruotsalaiset jalkapalloseurat
Ann-Sophie Bettez

Ann-Sophie Bettez (s. 14. marraskuuta 1987 Quebec) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut MM-kilpailuissa pronssia vuonna 2019. Vuonna 2011 hän saavutti pronssia universiadeissa. Bettez pelasi vuosina 2007–2012 McGill-yliopiston joukkueessa. Vuodesta 2012 hän on edustanut CWHL-liigan Montréal Starsia, joka vuonna 2015 muutti nimekseen Les Canadiennes de Montréal. Ensimmäisellä CWHL- kaudellaan hänet valittiin vuoden tulokkaaksi. Kaudella 2013–2014 hän voitti liigan pistepörssin ja hänet valittiin liigan arvokkaimmaksi pelaajaksi. Kaudella 2016–2017 hän oli voittamassa liigan mestaruutta eli Clarkson Cupia. == Lähteet == Luokka:Kanadalaiset jääkiekkoilijat Luokka:Vuonna 1987 syntyneet Luokka:Elävät henkilöt
Paul Troupp

Paul Troupp (17. helmikuuta 1878 Helsinki – 14. tammikuuta 1943) oli suomalainen näyttelijä ja laulaja-lauluntekijä. Hän teki uransa pääosin Helsingin ja Turun ruotsinkielisissä teattereissa. == Elämä ja ura == Trouppin vanhemmat olivat rakennusmestari Wasilij W. Troupp ja Sofie Potjivaloff. Hän kävi venäläistä ja ruotsalaista yksityiskoulua, minkä jälkeen hän työskenteli kirjansitojana. Näyttelijänuransa Troupp aloitti Turun ruotsalaisessa teatterissa 1896, minkä jälkeen hän näytteli Helsingin ruotsalaisessa teatterissa, Folkteaternissa, Kaivohuoneen Teatterissa ja Komedieteatterissa. Troupp näytteli muun muassa Henrik Ibsenin, William Shakespearen ja August Strindbergin näytelmien päärooleja. Musiikillisesti orientoituneena Troupp teki myös operettirooleja. Hänen yksittäisistä rooleistaan mainitaan muun muassa Villisorsan Hjalmar Ekdahl ja Kummittelijoiden pastori Manders. Troupp levytti yksitoista musiikkikappaletta vuosina 1906–1909. Hän sanoitti ja sävelsi kappaleet "På gummihjul" ja "Skrattkuplett". Troupp teki näyttämöuransa ohella pari pientä valkokangasroolia. Hän näytteli venäläistä sotamiestä mykkäelokuvassa Muurmannin pakolaiset (1927) ja hänellä oli kreditoimaton rooli suomalais-ruotsalaisessa rikoselokuvassa Hiljaisuuden talo (1933). == Lähteet == * === Viitteet === == Aiheesta muualla == *Inspelningsuppgifter : Maitoparran Petsamonmatka Luokka:Suomalaiset laulaja- lauluntekijät Luokka:Suomalaiset näyttelijät Luokka:Vuonna 1878 syntyneet Luokka:Vuonna 1943 kuolleet
Frösö IF

Frösö IF on vuonna 1921 perustettu ruotsalainen jalkapalloseura Östersundista. Seura pelaa Ruotsin kolmanneksi korkeimmalla sarjatasolla. == Lähteet == Luokka:Ruotsalaiset jalkapalloseurat
Ulrika Karlsson

Ulrika Karlsson (s. 1973) on ruotsalainen Maltillisen kokoomuksen poliitikko. Hän oli Ruotsin valtiopäivien jäsen vuosina 2006–2018. Karlsson asuu Uppsalassa. == Lähteet == Luokka:Ruotsalaiset poliitikot Luokka:Maltillisen kokoomuksen poliitikot Luokka:Elävät henkilöt Luokka:Vuonna 1973 syntyneet
Hiljaisuuden talo

Hiljaisuuden talo () on ruotsalais-suomalainen rikoselokuva vuodelta 1933. Elokuvan ohjasivat Rune Carlsten ja Eric Malmberg. Sen käsikirjoitti Anders Djurberg. ==Juoni== Amerikkalainen Kingsley Smith saapuu Tukholmaan tuomaan terveisiä pankkiiri Hassemanille tämän pojalta Alfredilta. Smith murhaa pankkiirin ja taloudenhoitaja Karinin. Hän lavastaa murhan näyttämään siltä, että pankkiiri ja taloudenhoitaja olisivat murhanneet toisensa. Seuraavana päivänä Karinin tyttärentytär Susanna saapuu paikalle ja hälyttää poliisin, koska ei pääse sisään. Poliisiasessori Portan ei usko, että Hasseman ja Karin olisivat tappaneet toisensa, eikä myöskään Susanna. Ilmenee, että Alfred on kuollut Chicagossa. Alfredina esiintyvä Gus Harryson keplottelee itsensä pankkiirin asuntoon, jossa säilytetään suuria rahasummia ja testamenttia, jossa määrätään huomattava omaisuus Susannalle. Asianajaja Juliani lähtee mukaan Smithin juoneen, mikäli saa osan rahoista. Smith ja Juliani kidnappaavat Susannan ja syöttävät hänelle unilääkkeitä. Gusin omatunto alkaa kolkuttaa. Smith ja Juliani ampuvat Gusia ja sysäävät hänet samaan huoneeseen Susannan kanssa. Gus paljastaa Susannalle todellisen henkilöllisyytensä ja kuolee. Susannan onnistuu paeta. Portan on alkanut etsiä Susannaa ja saapuu hiljaisuuden taloon poliisien kanssa. Roistot saadaan satimeen. Myös Susanna löydetään. Toivuttuaan hän pyytää, että saisi jäädä Portanin luo. == Vastaanotto == Hiljaisuuden talo sai ruotsalaislehdistöltä varsin negatiivisen vastaanoton. Dagens Nyheterin Cyrano kirjoitti: "Man frågar sig hur fullvuxna människor kunnat åstadkomma någonting sådant som detta ---" (Herää kysymys, kuinka aikaihmiset ovat saaneetkaan aikaan moista ---). Jälkeenpäin Hiljaisuuden taloa on kutsuttu ruotsalaisen elokuvan ensimmäiseksi suureksi fiaskoksi. == Tuotanto ja esitykset == Hiljaisuuden talo oli osa turkulaisen Lahyn-Filmin suunnitelmaa, johon kuului kuusi kokoillan teatterielokuvaa. Suunnitelmasta toteutui vain Hiljaisuuden talo ja Vale-Greta. Hiljaisuuden taloa ei esitetty Suomessa lainkaan, Vale-Greta esitettiin Helsingissä helmikuussa 1934. Hiljaisuuden talon pääosia näyttelivät ruotsalaiset näyttelijät. Sivuosissa nähtiin neljä suomalaista näyttelijää: Edith Lamroth, Bengt Lindroos, Bruno Lindroos ja Paul Troupp. ==Näyttelijät== == Lähteet == Luokka:Ruotsalaiset rikoselokuvat Luokka:Suomalaiset rikoselokuvat Luokka:Vuoden 1933 ruotsalaiset elokuvat Luokka:Vuoden 1933 suomalaiset elokuvat
Cristiana Girelli

Cristiana Girelli (s. 23. huhtikuuta 1990 Gavardo, Italia) on italialainen jalkapalloilija, pelipaikaltaan hyökkääjä. Hän pelaa nykyisin italialaisen Juventus FC:n riveissä. Girelli on edustanut Italian naisten jalkapallomaajoukkuetta vuodesta 2013 lähtien. Vuoden 2019 MM-kilpailujen päättyessä hän on pelannut 66 maaottelua ja tehnyt niissä 32 maalia. MM- kilpailuissa 2019 hän pelasi avauskokoonpanossa neljässä Italian viidestä ottelusta ja teki kolme maalia alkulohko-ottelussa Jamaikaa vastaan. == Lähteet == Luokka:Italialaiset jalkapalloilijat Luokka:Vuonna 1990 syntyneet Luokka:Elävät henkilöt
Biljana Bradić

Biljana Bradić (s. 24. huhtikuuta 1991 Kuršumlija, Jugoslavian SLT) on serbialainen jalkapalloilija, pelipaikaltaan hyökkääjä. Hän pelasi viimeksi ŽNK Pomurje-seurassa. Bradić edustaa myös Serbian naisten jalkapallomaajoukkuetta. == Lähteet == Luokka:Serbialaiset jalkapalloilijat Luokka:Vuonna 1991 syntyneet Luokka:Elävät henkilöt
Lovisa Lennartsson

Lovisa Lennartsson (s. 10. tammikuuta 1998 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Elitettan-seura Kvarnsvedensissa. Lennartsson on pelannut myös Damallsvenskanissa, kun Kvarnsvedens IK sinne vuosiksi 2016–2017 nousi. Hän käyttää pelinumeroa 12. == Lähteet == Luokka:Ruotsalaiset jalkapalloilijat Luokka:Vuonna 1998 syntyneet Luokka:Elävät henkilöt
Leena Syrjälä

Leena Kyllikki Syrjälä (o.s. Kava, s. 1947) on suomalainen filosofian tohtori ja Oulun yliopiston kasvatustieteen emeritaprofessori. Hänen suomenkielinen väitöskirjansa Helsingin yliopistolle (1977) oli otsikoitu Kurssimuotoisen lukion toteuttaminen kahdessa koulussa (Implementation of course-formed instruction in two senior secondary schools). Suomalaisen Tiedeakatemian jäsen Syrjälä on ollut vuodesta 2001. Oulun yliopisto julkaisi Syrjälän 60-vuotismerkkipäivän johdosta juhlakirjan hänen kunniakseen. Teoksen Ihmisen näköinen opettaja : juhlakirja professori Leena Syrjälän 60-vuotispäivänä (2007) ovat toimittaneet Eila Estola, Hannu L. T. Heikkinen ja Rauni Räsänen. ==Lähteet== ==Aiheesta muualla== *Leena Syrjälä (researchgate.net) Luokka:Vuonna 1947 syntyneet Luokka:Elävät henkilöt Luokka:Suomalaiset kasvatustieteilijät Luokka:Suomalaiset professorit Luokka:Oulun yliopiston professorit
Jelena Čubrilo

Jelena Čubrilo (s. 9. tammikuuta 1994 Belgrad, Serbia) on serbialainen jalkapalloilija, pelipaikaltaan keskikenttäpelaaja. Čubrilo edustaa liettualaista Gintra Universitetas -seuraa sekä Serbian naisten jalkapallomaajoukkuetta. Čubrilo on myös pelannut Naisten Mestarien liigassa FK Spartak Subotican paidassa. == Lähteet == Luokka:Serbialaiset jalkapalloilijat Luokka:Vuonna 1994 syntyneet Luokka:Elävät henkilöt